als_Latn dik_Latn sag_Latn
E ftuar mbrëmë në Top Channel, në emisioni "Top Show", modelja dhe këngëtarja Afërdita Dreshaj, deklaroi se ajo ka vendosur të mos flasë më për jetën e saj private. Afërdita ka ardhur në Shqipëri nga SHBA-ja, ku jeton prej vitesh, dhe ka rrëfyer ndër të tjera se ajo është shumë e dashuruar me "akullin", duke nënkuptuar të dashurin e saj sportistin e hokejt Jakub Kindl.
E pyetur për interesin që kanë mediat për jetëm e saj private, modelja rrëfeu se ajo vetë ka vendosur të mos flasë më për jetën private në media. "Kam treguar shumë gjëra për jetën time personale, historinë 6-vjeçare të dashurisë me Shpat Kasapin, me të cilin kam qënë e fejuar, por tani kam vendosur të mos flasë më"- pohoi Afërdita.
Sigurisht, bukuroshja nuk ka mohuar se po jeton një lidhje të lumtur dashurie me sportistin çek dhe shtoi se nëse ajo dëshiron të njoftojë fansat për ndonjë të re nga jeta e saj, e bën këtë përmes profilit që ka në Instagram.
als_Latn als_Latn als_Latn